# Juli Paulus Prudentíssim

Juli Paulus, honrat per Gordià III amb el nom honorífic de Prudentíssim (llatí: Julius Paulus Prudentissimus), va ser un destacat jurista romà. Possiblement era d'origen grec, però nascut a Fenícia, segons una teoria, o bé nascut a Pàdua (on hi havia una estàtua dedicada a cert Paulus).
Va viure en els regnats de Septimi Sever i Caracal·la. Sota Elagàbal va patir exili, però Alexandre Sever, quan es va convertir en emperador, el va fer tornar i el va fer membre del seu consell. Paulus també va ocupar el càrrec de prefecte del pretori. Apareix mencionat al Digest en dos passatges en els quals Paulus va donar una opinió contrària a Papinià, però l'emperador va fallar d'acord amb el consell d'aquest darrer. Paulus va ser potser el més prolífic de tots els escriptors sobre dret romà. Al Digest és citat 2083 vegades (només el supera Ulpià amb 2462).
Se li criticava que el seu estil fos massa condensat i que de vegades era obscur. Però el seu estil s'assembla al d'altres escriptors de l'època, encara que no és de tan fàcil lectura com el d'Ulpià. Alguns modismes propis de la llengua grega que utilitza argumenten a favor del seu origen grec. Els escrits, com els de tots els juristes romans que només es coneixen per extractes, s'han de valorar adequadament, ja que els fragments conservats estan separats del seu context.
Paulus va fer comentaris sobre Javolè, Salvi Julià, Publi Escèvola, i Papinià. Herenni Modestí i Emili Macer comenten els seus textos jurídics.
Els seus escrits, citats per diversos autors i dels que es conserva algun extracte o almenys se'n coneix el títol, són els següents:
* Ad Edictum, en 80 llibres
* Quaestiones, 26 llibres
* Responsa, 23 llibres
* Brevia, 23 llibres
* Ad Plautium, 13 llibres
* Libri ad Sabinum, 16 llibres
* Ad Leges Jul. et Pap., 10 llibres
* Regularia, 7 llibres
* Liber Singularis Regularium
* Sententiae sive Facta, 6 llibres possiblement el mateix que Sex Libri Imperialium Sententiarum
* Sententiae Libri quinque
* Ad Vitellium, 4 llibres
* Ad Neratium, 4 llibres
* Fideicommissa, 3 llibres
* Decretorum Libri III, 3 llibres
* De Adulteriis, 3 llibres
* Libri tres Manualium
* Institutiones, 2 llibres
* De Officio Proconsulis, 2 llibres
* Ad Legem Aeliam Sentiam, 3 llibres
* Ad Legem Juliam, 2 llibres
* De Jure Fisci, 2 llibres
* Regularium Liber Singularis (possiblement el mateix que Liber Singularis Regularium
* De Censibus, 2 llibres
* De Poenis Paganorum
* De Poenis Mililum
* De Poenis omnium Legum
* De Usuris
* De Gradibus et Affinibus
* De Jure Codicillorum
* De Excusationibus Tutelarum
* Ad Regulam Catonianam
* Ad Sct. Orfitianum
* Ad Sct. Tertullianum
* Ad Sct. Silanianum
* Ad Sct. Velleianum
* Ad Sct. Libonianum, seu Claudianum
* De Officio Praefecti Vigilum
* De Officio Praefecti Urbi
* De Officio Praetoris Tutelaris
* De extraordinariis Criminibus
* Hypothecuria, o Ad Hypothecariam Formulam
* Ad Municipalem
* De Publicis Judiciis
* De Inofficioso Testamento
* De Septemviralibus Judiciis potser la mateixa obra que De Centumviralibus Judiciis
* De Jure Singulari
* De Secundis Tabulis
* Ad Orationem D. Severi
* Ad Orationem D. Marci
* Ad Legem Velleiam
* Ad Legem Cinciam
* Ad Legem Faleidiam
* De tacito Fideicommisso
* De Portionibus quae Liberis Damnatorum conceduntur
* De Juris et Facti Ignorantia
* De Adulteriis
* De Instructo et Instrumento
* De Appellationibus
* De Jure Libellorum
* De Testamentis
* De Jure Patronatus
* De Jure Patronatus quod ex Lege Julia et Papia venit
* De Actionibus
* De Concurrentibus Actionibus
* De Intercessionibus Feminarum
* De Donationibus inter Virum et Uxorem
* De Legibus
* De Legitimis Hereditatibus
* De Libertatibus dandis
* De Senatus Consultis
* Libri ad Edictum Aedil. Curul.
* Extractes d'Alfenus i Labeo
* Libri de Officio Consulis
* Libri Singulares : De Liberali Causa, De Articulis Liberalis Causae, De Assignatione Libertorum, De Conceptione Formularum, De Dotis Repetitione, Ad Legem Fusiam Caniniam, De Officiis Assessorum, Ad Sct. Turpillianum, De Variis Lectionibus, i De Cognitionibus
* Notes sobre Julià, Papinià i Escevola

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 155-157.